राष्ट्रीय नेमबाजी अजिंक्यपद स्पर्धेत नरेंद्र सिंग यांची दिमाखदार कामगिरी

Mahaenews A link to your homepage with your site title as anchor text
पिंपरी चिंचवड | अनुभवी नेमबाज नरेंद्र सिंग यांनी ६८ व्या राष्ट्रीय नेमबाजी अजिंक्यपद स्पर्धेत दमदार कामगिरी करत पुन्हा एकदा भारतीय क्रीडाविश्वात आपले स्थान अधोरेखित केले आहे. दिल्लीतील डॉ. कर्णी सिंग शूटिंग रेंज येथे झालेल्या या स्पर्धेत ट्रॅप शूटिंग प्रकारात त्यांनी पदकाची कमाई केली.

या स्पर्धेत नरेंद्र सिंग यांनी अचूक नेम आणि शांत संयमाच्या जोरावर अंतिम फेरीत मजल मारली. दीर्घकाळाच्या कठोर सरावानंतर राष्ट्रीय पातळीवर मिळवलेले हे यश त्यांच्या जिद्द आणि चिकाटीचे प्रतीक मानले जात आहे. सध्या भारतीय नेमबाजी जागतिक स्तरावर नवे उच्चांक गाठत असताना सिंग यांची ही कामगिरी विशेष ठरली आहे.

हेही वाचा       :                चिखलीत वसंत बोराटे आणि राष्ट्रवादी पॅनलची झंजावती प्रचारात आघाडी

अंतिम फेरीत नरेंद्र सिंग यांनी अत्यंत संयमित आणि अचूक खेळाचे प्रदर्शन करत बलाढ्य प्रतिस्पर्ध्यांना मागे टाकले. दबावाखालीही त्यांनी आपली लय कायम राखली. त्यांच्या या कामगिरीचे स्पर्धा अधिकारी आणि सहकारी खेळाडूंनीही कौतुक केले. ६८ वी राष्ट्रीय नेमबाजी अजिंक्यपद स्पर्धा अनेक अर्थाने ऐतिहासिक ठरली. या स्पर्धेत विक्रमी सहभाग नोंदवण्यात आला असून अनेक जागतिक दर्जाच्या गुणसंख्या पाहायला मिळाल्या. भारतातील नेमबाजीचा वाढता दर्जा या स्पर्धेतून पुन्हा एकदा अधोरेखित झाला.

कठोर परिश्रम आणि खेळावरील प्रेम हेच प्रत्येक यशाचे गमक असते. नेमबाजी रेंज ही सतत शिकण्याची जागा आहे. राष्ट्रीय स्पर्धेत पुन्हा अशी कामगिरी करता आली, याचा खूप आनंद आहे.

– नरेंद्र सिंग, प्रियदर्शनी स्कूल

महाईन्यूज-X वर फॉलो करा : महाईन्यूजला instagram वर फॉलो करा